PÖÖRDEPUNKT
Tere tulemast vaatama Pöördepunkti. Tänase saate teema on: kõnni oma
saatusesse. Me kohtame naljakat daami, kes naerab ennast tippu.
Endine iluduskuninganna, kes on leidnud oma saavutustekrooni
ja muusik, kes naudib elu meloodiat.
Esmalt aga on mul uudiseid oma hea sõbra Victor Oladokuni osas.
Tema on nüüd pastor Oladokun. Ta on vanempastor ühes Virginia
koguduses. Me oleme koos Victoriga seda saadet juhtinud palju aastaid.
Ta on meid oma naljadega naerutanud, pisarateni liigutanud ja pannud
tõsiselt mõtlema. Me palvetame, et Issand võiks teda rikkalikult
õnnistada, kui ta jätkuvalt puudutab paljusid inimesi.
Ja me jääme teda taga igatsema.
Näitleja Cassi Davis oli edu tipul, kui mängis ema rolli Tyler Perry
edukas telesarjas "Paynei maja." Kui talle see pakkumine aga tehti,
ei tahtnud pettunud näitlejatar isegi ust avada.
Cassi Davis mängib "Paynei majas" ema.
Ma arvan, et kui inimesed seda sarja vaatavad, siis näevad nad
ennast, kuuldes teemadest, mis on nende eludes.
Cassi oli oma unistustest juba loobumas, kui ootamatu
külastus pakkus talle elu võimalust.
Kuidas sa tutvusid Tyler Perryga?
Ma aitasin oma sõbrannat ühel festivalil ja härra Perry oli seal.
Me esinesime T, K ja N. Tema tuli neljapäeva õhtul.
Ma polnud temast kunagi kuulnudki. Ta tuli lava taha ja
läksid ta pärast elevile. Ja mina mõtlesin: "Mida iganes."
Ma pakkisin oma asju, sest olin tagasi koju lendamas. Ta tuli minu
juurde ja küsis mu nime. Mina küsisin, et mis su enda nimi on.
"Olen Tyler Perry", -"Olen Cassi Davis, tänan."
Ta ütles: "Ei, ei, ei, kus sa elad?" Ma küsisin: "Kus sa elad?"
Ta vastas: "Ma elan Atlantas." Vastasin: "Aga mina elan LA-s."
Ta ütles: "Sa elad LA-s ja ei esine teles?"
Ma ütlesin: "Sa elad Atlantas ja ei ole teles?"
"Hea küll, arvan, et oled naljakas, tahan sind oma sarja."
Vastasin: "Härra, ma 3-4 aastat tagasi lõpetasin sellega ja
ei taha seda enam teha." Tema vastas: "Palun,
mul on sari, ma mängin Madeat ja tahan sind sinna."
Ma küsisin: "Sa mängid naist?" Ta vastas: "Jah."
Ma vastasin, et ei tee seda, ei taha mängida kahtlases sarjas.
Ta vastas, et see pole kahtlane. Ja ma ütlesin: "Hästi" ja...
Ja nagu öeldakse: "Ülejäänu on juba ajalugu."
Cassi mängis Perry lavastuses "Madea läheb vangi" ja kui Perry
otsustas telesse minna, võttis ta Cassi kaasa.
Mis võlus sind Ella Payne osa juures? -See fakt, et ma
ei töötanud kuskil mujal.
Mulle meeldis, et tal oli kristlik taust ja ta oli väga positiivne.
Saan aru, et sa kasvasid üles kirikus aga mingil ajal läksid
Jumala juurest eemale. Mis juhtus? -Ma sain Ta peale vihaseks.
Kui käisin keskkoolis, juhtus meil kodus tulekahju, mis sai
alguse kuivati juhtmestikust. Sellel ajal käisin ma kirikus,
osalesin noortegrupis, juhatasin koori jne. Tulekahju hävitas
kõik ja see juhtus 6-nädalat enne minu ülikooli minekut. Ma olin tige.
Mõtlesin: "Kui see on tänu, mis ma saan, siis ma astun minema."
Tegelikult mul ei olnud Jumalaga suhet, ma käisin lihtsalt
kirikus ja arvasin, et nii peabki.
Cassi läks kõrgkooli, aga elu hakkas allamäge liikuma.
Ta tuli koolist ära vaid kuu enne lõpetamist, sest oli kooliga tülis.
Ma tegelesin muusikaga, pidin tegema kontserdi ja ma arvasin,
et võiks midagi Jumalale teha ja laulda "Jumalale olgu kiitus" ning
mul ei lubatud seda teha. Ning ma ütlesin, et unustage siis ära.
Kas sa näed irooniat? Ma olin Jumala peale vihane, aga tahtsin
Talle laulda. Aga mul ei lastud seda teha ja ma ütlesin:
"Unusta Jumal ja teie, ma kaon siit."
Cassi võttis vastu rolli, mis viis ta Detroiti kirikusse,
kus oli gospelmuusikalegend Marvin Wynans.
Pastor Marvin Wynans jutlustas teemal "Valige sellel päeval, keda
te tahate teenida, kas Jumalat või inimesi? Valik on sinu."
Ja ma valisin sellel päeval Jumala. -Miks, mis sind mõjutas?
Minus oli tühimik ja rahutus ning ma vajasin juhatust ja vastuseid.
See sõnum rääkis otse minule. See rääkis sellest, et inimesed ei
saa seda sulle teha ning need igatsused, mis sinus on ja mida
sa tahad, saab teostada vaid siis, kui sa lubad Kristusel sisse
tulla ja muutusi tuua. Tema loob puhta südame ja toob andestuse.
Ma ei olnud inimeste peale tige, vaid Jumala peale, sest ma tegin
kõiki neid õigeid asju ja Tema tõi selle tragöödia mu ellu.
Aga ma ei mõistnud, et hetkeline tragöödia võib olla
imeline kogemus veidi hiljem.
Mitte paljudel kristlastel pole olnud sellist võimalust, et anda
oma usku edasi televisioonis. Ühel päeval vaatasin ja mõtlesin:
"Kas ta räägib võõrastes keeltes?" -Kindel see. -Ja ma kuulsin sind
seda tegemas. Kui tähtis sulle see üldse on? -Ma ei oleks seda
teinud, kui mul poleks selleks võimalust olnud. Ma armastan
Jumalat. Ja Tema tuleb esmalt. Ja see, et ma olen osa sellest
ärist, aga ma ei ole sellest ärist, saan rääkida oma tunnistuse.
Mulle meeldib, et mul pole pilte, CV-d või agenti. Ma pole kunagi
seda õppinud aga mulle meeldib seda teha ja Jumalale au anda.
Kuidas sa julgustaksid neid, kes on kristlased, aga tahaksid
ka selles äris kaasa lüüa? -Pean ütlema...kui Jumal ei ole
esimene, siis see lihtsalt ei tööta. Kui Tema ei ole üle kõige ega
juhi sind seda tegema, siis sa ei peaks ilmselt seda soovimagi.
Kui me vaid rahuneks maha ja saaks teada, kes me olema ja
kelle omad me oleme, siis Jumal juhiks meid kõiki.
"Paynei maja" on naljakas saade. Kui võimalik, siis vaadake.
Elu suurimad võimalused tulevad tihti pakkides, mida me ei taha
isegi avada. Vahel aga pead sa eemaldama ümbrise.
Suurim viga oleks see, kui me ei üritakski.
Järgmiseks tuleb kaunis naine Lõuna-Aafrikast ja räägib vägevalt.
Kui torm üle käib, siis pole enam õelat,
aga õigel on igavene alus. Õpetussõnad 10:25
Tere tulemast tagasi saatesse. Marguerite Evans elas elu,
millest unistavad paljud tüdrukud. Tema ilu avas tee edukale modelli-
karjäärile ja ta jõudis esimesena lõuna-aafriklasena miss maailma
võistlusele. Marguerite Evans on meil saates.
Suur tänu, et sa tulid. -Tänan, Kathy.
Kas sa oled modellindusest ja iluduskuningannaks olemisest
alati unistanud? -Oi, ei. Minu kasvamine oli nii keeruline.
Isa tarbis valuvaigisteid ja ta oli depressioonis. Ta ei öelnud
mulle kunagi, et ma olen ilus või kallis. Ja lapsena kogesin ka
ärakasutamist. 7-aastasena viidi mind haiglasse, kus tehti
umbes nädal minuga igasuguseid teste ja tuli välja, et ma olen
täiesti kurnatud. Ma ütlesin emale, et soovin surra.
Mu perekond lahutas, isa suri. Tuli kasuisa, kellest ema lahutas.
Seega ma kogesin palju vaeva ja ei arvanud, et midagi
head võiks mu elust tulla. Keegi ei öelnud, et Jumalal
on minu jaoks plaan. -Kui sa viimaks modelliks said
ja kõik hakkasid su ilu nägema, kas sa ise ka siis said aru, et
oled kaunis? -Ma puutusin esimest korda modellindusega kokku, kui
olin 16-aastane. Keskkooli minnes, läksin õppima ja kohtusin agendiga.
Samas ei juhtunud midagi erilist, mul ei läinud hästi.
Ma andsin oma elu Issandale ja mida lähedasemaks mu suhe
Issandaga sai, seda paremini mul minema hakkas. Ja ma hakkasin
mõistma, et see ongi see. Isa rääkis ja ütles: "See saatus on
sinu jaoks, sa oled Minu laps." Ma läksin iludusvõistlusele, sest
tahtsin nooremale põlvkonnale oma tunnistust jagada. Sellest sai minu
pass, mis lubas mul minna koolidesse ja öelda, et see ma
olen, see on minu lugu. -Ja sellel teel pidid sa tegelema
nende emotsionaalsete tunnetega? Me tihti rõhutame seda välist ja ei
tegele seespidiste tunnetega. -On nii oluline sellega tegeleda,
sest kõik negatiivne tuleb meie minevikust. Ja enamik valu
tekitavatest tunnetest, tuleb sealt, kui oled alla 5-aastane.
Tuleb öelda: "Issand, tule ja tee, mida Sa pead tegema minus."
Ta on nii ustav, täis armu ja kaastunnet ning Ta viib su tagasi
nendesse mälestustesse. Ma ise pidin nii paljudele andeks andma.
Keegi ei olnud seda ära teeninud. Aga Jumal ütles, et anna andeks.
Kui sa andestad, ütled sa: "Issand, ma usaldan Sind seoses selle valuga
ja selle inimesega, kes mulle haiget tegi." Kui sinus on
andestamatus, siis see valu on elus ja iga kord, kui sa sellele
mõtled, siis see tuleb meelde. Vahel on selle sammu astumine
väga raske, sest see tundub ebaõiglane. Aga kui me andestame,
on see esimene samm välja sellest vaimulikust vanglast ja siis Jumal
oma armastusega saab tulla ja muuda kogu elu.
Üks asi veel, millega tegeleme, on kadedus. Istun siin ja
vaatan, et sa oled nii ilus ning ma mõtlen: "Issand, miks Sa
mind ei loonud selliseks?" Reaalsuses võrdleme end teistega.
Kuidas sellest üle saada ja olla õnnelik iseendana?
Mitu aastat tagasi nägin inimesi, kellel oli sama and,
mis minul ja nendel läks nii hästi ning mina jäin otsekui maha.
Ja Isa ütles, et on oluline, kui sa tunned nendest rõõmu, sest
kui tuleb minu kord, võin julgelt astuda sellesse, mis Ta
minu jaoks on valmistanud. Ja mind aitas see, kui ma nägin, et
minul on oma koht. Ma ei saaks olla sina, ma saan olla mina.
Lubades Temal teha, mida Ta tahab ja rõõmustuda selle üle.
See on parim, mida me võime teha. Igaühel on oma koht. Kui me
oleme kadedad, hakkame me võrdlema ennast teisega ja me kaotame
selle, kes me oleme. Isal on meie igaühe jaoks eriline koht.
Me kõik oleme erinevad ja keegi ei saa meie kohta täita.
Minu südamesse tuli rahu, kui sain aru, et keegi teine ei saa minu
kohta võtta. Ja vaid mina saan täita selle vormi, mis Tema on
valmistanud. Ja see muutis väga mu elu, kui ma hakkasin Teda otsima,
Ta avas uksed. Kõige tähtsam ongi suhe Temaga.
Sa oled olnud selles tööstuses, näinud seda, et väline on tähtis.
Aga mis on tõeline ilu? -Minu jaoks on tõeliselt ilus see,
kes teab, kes ta on. See on seestpoolt välja. Sest seesmised
probleemid paistavad välja. Kedagi vaadates on see näha nende näos.
Ja need lisavad vanust. Seega tõeline iludus on see, kes
teab, kes ta on. Kes on tegelenud nende südames olevate küsimustega,
sest siis on rahu nende ümber. Ja see polegi tähtis, milline ta
välja näeb, mis suurus või välimus. Kõik on ilusad, sest me kõik oleme
Jumala sarnased. Tema tegi meid ilusaks, näeme erinevad välja.
Aga algab see seestpoolt. Ilu kiirgab läbi silmade välja.
Tänan sind Marguerite. Sa pead veelgi tagasi tulema ja muutma
meid kõiki iluduskuningannadeks. Suur tänu. -Tänan.
Oleme kohe tagasi.
Nõnda siis ei ole midagi see, kes istutab, ega see, kes kastab,...
vaid Jumal, kes kasvatab. 1 Korintlastele 3:7
Varastes 20-ndates oli Caleb Quaye kitarrist ja tuntud rokkstaar.
Ja ta elas muretult - nii vähemasti paistis.
Tegelikult oli ta aga õnnetu. Scott Ross räägib lähemalt.
Caleb Quaye ilmus briti muusikaturule hilistes 60-ndates.
Üks lähedane sõber oli Reg Dwight...
No igaüks peaks taipama, kui ma ütlen, et ta muutis oma nime.
Elton Johniks. -Oli aasta 1970, kui Caleb ühines
Elton Johni bändiga, mängides seal kitarri ja tagasiteed polnud.
Esimene album "Elton John" jõudsid Ameerika edetabelite tippu.
Kümme aastat tuuritas Caleb koos Elton Johniga kogu maailmas.
Ta oli ka tuntud stuudiomuusik, tehes koostööd Mick Jaggeri,
Peter Townsendi, Paul McCartney ja teistega.
Suured kontserdid, kus esinesite sadadele tuhandetele inimestele ja
kõik see melu...kuidas sa selle kõigega toime tulid?
Mitte eriti hästi? -Mitte eriti hästi.
Me olime noored, varastes 20-ndates. Palju energiat, aga ka palju
narkootikume. -Kas sa tundsid, et enam paremaks
minna ei saa? -See on hea küsimus.
Mulle öeldi siis, et sa oled tõesti nüüd sinna jõudnud,
said hakkama. Me esinesime siis neljatunniste kontserditega.
Vahel, kui me lavalt maha tulime ja ma olin hotellis, vaatasin
peeglisse, lavariided veel seljas ja ütlesin endale: "Peab olema
midagi enamat." Tundsin sisemist tühjust.
1978 mängis Caleb ikka õhtust õhtusse väljamüüdud paikades.
See tühjuse tunne aga jätkus. Ta sai 30 ja pärast oma sünnipäeva,
istus ta oma toolile ja kivistus. -Ja äkitselt kuulsin ma häält.
See võib kõlada hullumeelsena, aga üks hääl rääkis minuga ja mulle
tundus, nagu keegi oleks mu tuppa tulnud. Vaatasin ringi, mõeldes:
"Kes see on?" Kedagi polnud näha. Hääl ütles mulle:
"Caleb, sellest hetkest alates saab su elu olema täiesti teistsugune,
miski ei ole enam endine." -Wow.
Äkitselt ei olnud ma enam narkootikumidest pilves.
Sa olid vahetult ennem pilves? -Jaa, me olime 6 kuud olnud tuuril.
Ja äkitselt...ma lihtsalt istusin seal ja andsin endale tõotuse,
et uurin ühel päeval välja, kellele see hääl kuulub.
Caleb kasutas narkootikume edasi. Viimaks müüs ta neid ise, et
rahuldada oma vajadusi. -Sellest ajast alates, kõik minu
elus, mis võis valesti minna, läks ka valesti. Abielu, finantsid,
stuudio jne. Ma nagu polekski enam oma elu kontrollinud.
Ja sellel ajal kohtasin ma meest, kelle nimi on Chester Thompson.
Chester Thompson oli ja on maailma- kuulus trummar, kes esines koos
Phil Collinsi, Weather Reporti ja Genesisega. Ta küsis Calebilt:
"Mida sa elu kohta usud?" Caleb tahtis meeleheitlikult oma
küsimustele vastuseid ja ta nõustus koos temaga kirikusse minema.
Ja ta laulis sama laulu "Minu elus Issand, ole austatud täna." See laul
hakkas minus midagi tegema ja see oli kummaline, sest ma ei kuulnud
kõiki sõnu, kõigest ühte. Ja see sõna oli "täna." Ning selle kõige
keskel, kuulsin sama häält, mida olin hotellitoas varem kuulnud.
Sealsamas kirikus ütles see mulle: "Caleb, on aeg tulla koju Minu
juurde täna, sulle on uus elu." -Sa kuulsid seda?
Täiesti selgelt. 27 aastat tagasi, sama selgelt, kui räägin.
Ja nüüd ma sain aru, kellele see hääl kuulub. See on Jeesus.
Järgmiseks olin ma oma toolilt püsti, käsi üleval. Ma ei saanud
aru, kuidas ma siia sain, vaatasin oma sõpru, kes nutsid maas.
Ütlesin:"Issand, kui saad midagi teha, siis võta mind."
Ja see oligi, kui ma ütlesin: "Jah."
Vägevaim "jah" mida olen elu jooksul öelnud.
Caleb võttis Kristuse vastu oma Päästjaks, kes ütles talle, et
nüüd on vaja saada ka ristitud.
Ma läksin vee alla 18-aastase narkosõltlasena ja tulin välja
täiesti uue meelega. -Wow.
Sel päeval sai Caleb vabaks narkosõltuvusest.
Tänagi teeb ta muusikat ja veedab aega oma perega.
Ta ütleb, et on hea peegeldada kõike, mis tema elus on juhtunud.
Jeesus pole vaid mu Päästja, vaid ka mu Vabastaja ja Tervendaja.
Ja ma sain uue arusaamise, mis on siiamaani minuga.
Jumal tunneb mind ja võttis mind vastu ja ma olen Tema oma.
Calebi minevikus esitatud ja praegu tehtav muusika, tekitab
palju kõneainet. Samuti tema raamat "Hääl, tugevam, kui
Rock'n'roll." Jesaja 42:10 räägib Jumal, et toob
esile uue laulu, mida varem pole paganate seas kuuldud.
Jaa, oo jaa. Uus laul, millel on tervendav ja uuendav vägi.
Seega see hääl on kõvem kui rock'n'roll? -See on valjum.
Jumal armastab sind nii väga. Nii väga, et Ta saatis oma ainsa
Poja Jeesuse Kristuse sinu eest. Sa oled tõesti üks miljoni seast.
Me lähme elust läbi, üritades olla teiste moodi ja võrreldes
ennast teistega. Aga meil tuleb teada saada, kelleks Jumal meid
loonud on. Ilu pole vaid väline. Jumal tahab sinu sisemuses
tegutseda. Just nii Ta töötab. Kibedus, viha, hirm, meeleheide ja
kartus võib olla igaühe meie elus. Jeesus on vastus. Too kogu oma
valu Tema juurde ning las Ta sorteerib kõik selle välja.
See saab alguse kutsudes Ta täna oma südamesse.
Me täname oma erilist külalist Marguereite Evansit. Kui soovid
tema kohta rohkem teavet, tuleb külastada tema kodulehte.
Sa oled eriline, ära hinda ennast selle järgi, mida väliselt näed.
Sinu erilisus on selles, kelleks Jumal sind loonud on.
Laulma jääb Matthew West. Lauluks "Motions."
Kohtume järgmisel korral. Jumala õnnistusi.
See võib haiget teha, see pole ohutu
Aga ma tean, et pean tegema muutuse
Ma ei hooli, kui ma murdun, vähemalt ma tunnen midagi
Lihtsalt ok pole küllaldane, aita mul võidelda elu mõttetusega
Ma ei taha minna läbi liikumise. Ma ei taha minna taas üht päeva
Ilma Sinu kõike hõlmava kireta enda sees
Ma ei taha veeta tervet elu küsides:
"Mis siis, kui ma oleks andnud kõik?"
Selle asemel, et lihtsalt liikuda
Ei ühtegi kahetsus, sellel korral, ma luban oma südamel võita meelt
Las Sinu armastus teeb mind terveks, viimaks tunnen midagi
Lihtsalt ok pole piisav, aita mul võidelda selle elu mõttetusega
Ma ei taha minna läbi liikumise. Ma ei taha minna taas üht päeva
Ilma Sinu kõike hõlmava kireta enda sees
Ma ei taha veeta tervet elu küsides:
"Mis siis, kui ma oleks andnud kõik?"
Selle asemel, et lihtsalt liikuda
Tõlge: Mairit Kallaste